laion/Wikipedia-Exotic huggingface dataset:
সভ্য

সভ্য (ইংরেজি: Fellow) বলতে কোনও শিক্ষায়তনিক বা জ্ঞানচর্চামূলক সমিতি, সভা বা সংস্থার একজন সদস্যকে বোঝায়। উচ্চতর গবেষণার জন্য কোনো ব্যক্তি বিশেষকে কোনো পদে নিযুক্ত করা যাতে তাকে বৃত্তি প্রদান করা হয়। শিক্ষায়তনিক সমিতির সভ্যরা সাধারণত নিয়মিতভাবে আলোচনা করার জন্য একটি সম্মেলনে একত্রিত হন এবং সেখানে তাদের জ্ঞানের ক্ষেত্র বা সংশ্লিষ্ট পেশার বিভিন্ন দিক নিয়ে পরস্পরের সাথে আলোচনা করেন। অনেক সময় "সভ্য" পরিভাষাটি সমিতির "সাধারণ সদস্য" থেকে উচ্চতর "বিশিষ্ট সদস্য" অর্থে ব্যবহার করা হয়। merriam, webster। "Definition of Fellow"। www.merriam-webster.com/dictionary। সংগ্রহের তারিখ 22-02-2022।  এখানে তারিখের মান পরীক্ষা করুন: |সংগ্রহের-তারিখ= (সাহায্য)
মোরাভিয়া

মোরাভিয়া (চেক ও স্লোভাক ভাষায়: Morava; জার্মান ভাষায়: Mähren) চেক প্রজাতন্ত্রের একটি ঐতিহাসিক অঞ্চল। অঞ্চলটির উত্তর-পশ্চিমাংশে উৎপত্তি লাভকারী মোরাভা নদী থেকে এর নাম এসেছে। মোরাভিয়ার পশ্চিমে বোহেমিয়া, এবং উত্তরে সাইলেসিয়া নামের অন্য দুইটি ঐতিহাসিক চেক অঞ্চল অবস্থিত। বোহেমিয়া ও চেক সাইলেসিয়া নিয়ে মোরাভিয়া গোটা চেক প্রজাতন্ত্র গঠন করেছে। পূর্বে ক্ষুদ্র ও শ্বেত কার্পেথীয় পর্বতমালা মোরাভিয়াকে স্লোভাকিয়া থেকে পৃথক করেছে। মধ্য মোরাভিয়া মোরাভা নদী ও তার উপনদীসমূহের বিধৌত উর্বর উপত্যকা ও কৃষি অঞ্চল; এটি দক্ষিণে অস্ট্রিয়ার দিকে উন্মুক্ত। মোরাভিয়ার প্রধান শহরগুলির মধ্যে আছে ব্যর্‌নো, অল্‌মুট্‌স, মোরাভ্‌স্কা, অস্ত্রাভা, ও ম্লিন। মোরাভীয়রা মূলত পশ্চিম স্লাভদের শাখা জাতি। এরা চেক ভাষার বিভিন্ন উপভাষায় কথা বলে। আনুমানিক খ্রিস্টীয় ৬ষ্ঠ শতকে তারা এই অঞ্চলে বসবাস করা শুরু করে। ৯ম শতকের সময় মোরাভিয়ার ডিউকেরা বোহেমিয়া, সাইলেসিয়া, দক্ষিণ পোল্যান্ড ও উত্তর হাঙ্গেরি নিয়ে একটি সাম্রাজ্যের শাসক হন। ৮৬৩ খ্রিষ্টাব্দে সাধু সিরিল ও মেথোডিয়াস এখানে খ্রিস্টধর্ম প্রবর্তন করেন। ১০ম শতকে এই সাম্রাজ্যটি খণ্ড-বিখণ্ড হয়ে হাঙ্গেরির মজরদের (Magyar) দখলে আসে। ৯৫৫ খ্রিষ্টাব্দে সম্রাট প্রথম অটো মজরদের পরাজিত করেন, ফলে মোরাভিয়া পবিত্র রোমান সাম্রাজ্যের সীমান্তবর্তী একটি প্রদেশে পরিণত হয়। ১১শ শতক থেকে অঞ্চলটি বোহেমিয়ার রাজার দখলকৃত সম্পত্তিতে পরিণত হয়। ১৩শ শতকের পর অঞ্চলটিতে জার্মান সংস্কৃতি প্রভাব ফেলতে থাকে, তবে পল্লী অঞ্চলে চেক প্রভাব রয়ে যায়। ১৫২৬ সালে এটি হাব্‌সবুর্গ রাজবংশের শাসনাধীনে আসে এবং ১৯১৮ সালে ১ম বিশ্বযুদ্ধ শেষে চেকোস্লোভাকিয়ার অংশে পরিণত হয়। ১৯২৭ সালে মোরাভিয়া ও চেক সাইলেশিয়া একটি প্রদেশে পরিণত হয় এবং এর নাম ছিল মোরাভিয়া ও সাইলেসিয়া প্রদেশ। ১৯৩৮ খ্রিষ্টাব্দে মিউনিখ চুক্তির শর্ত অনুসারে চেক সাইলেসিয়া ও মোরাভিয়ার অংশবিশেষ জার্মানির দখলে চলে যায়। ১৯৩৯ থেকে ১৯৪৫ সাল পর্যন্ত মোরাভিয়া ও সাইলেসিয়া ছিল জার্মানির আশ্রিত রাজ্য। ২য় বিশ্বযুদ্ধ শেষে অঞ্চলগুলি ১৯৩৮-এর সীমানায় ফেরত যায় এবং অধিকাংশ জার্মানভাষীদের এঅঞ্চল থেকে বিতাড়িত করা হয়। ১৯৪৯ সালে মোরাভিয়া ও সাইলেসিয়া প্রদেশ দুটিকে উঠিয়ে দিয়ে চারটি প্রশাসনিক অঞ্চলে ভাগ করা হয়। ১৯৬০ সালে আবার প্রশাসনিক পুনর্গঠন হয় এবং মোরাভিয়াকে উত্তর ও দক্ষিণ --- এই দুই ভাগে ভাগ করা হয়। Svoboda, Zbyšek; Fojtík, Pavel; Exner, Petr; Martykán, Jaroslav (২০১৩)। "Odborné vexilologické stanovisko k moravské vlajce" (পিডিএফ)। Vexilologie. Zpravodaj České vexilologické společnosti, o.s. č. 169। Brno: Česká vexilologická společnost। পৃষ্ঠা 3319, 3320। ২৪ সেপ্টেম্বর ২০১৯ তারিখে মূল (পিডিএফ) থেকে আর্কাইভ করা। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Pícha, František (২০১৩)। "Znaky a prapory v kronice Ottokara Štýrského" (পিডিএফ)। Vexilologie. Zpravodaj České vexilologické společnosti, o.s. č. 169। Brno: Česká vexilologická společnost। পৃষ্ঠা 3320–3324। ২৪ সেপ্টেম্বর ২০১৯ তারিখে মূল (পিডিএফ) থেকে আর্কাইভ করা। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উইকিমিডিয়া কমন্সে মোরাভিয়া সংক্রান্ত মিডিয়া রয়েছে।
বিন্যাস

বিন্যাস হলো পৃথক ক্রমে বস্তু বা চিহ্নসমূহ পুনর্সজ্জিত করা। প্রতিটি অনন্য ক্রমকে একটি বিন্যাস বলে। গণিতে, একটি সেটের বিন্যাস বলতে দুইটি ভিন্ন জিনিস বুঝাতে পারে: সেটের উপাদানসমূহকে একটি ধারায় বা একটি রৈখিক ক্রমে সাজানো, অথবা একটি ক্রমিক সেটের রৈখিক ক্রম পরিবর্তন করার ঘটনা বা প্রক্রিয়া। উদাহরণস্বরূপ, এক থেকে ছয় পর্যন্ত সংখ্যাকে কোনো সংখ্যার পুনরাবৃত্তি ছাড়া পাশাপাশি সজ্জিত করলে ৭২০ টি বিন্যাস পাওয়া যাবে। এদের মধ্যে একটি হলো ৪৫৬১২৩। সেট তত্ত্ব অনুযায়ী, বিন্যাস হলো একটি ক্রম যা একটি সেট থেকে একটি উপাদান এক ও কেবলমাত্র একবার নিয়ে গঠিত। বিন্যাসের ধারণা সেট তত্ত্ব বা সমাবেশ থেকে আলাদা, কেননা উপাদানসমূহের ক্রম সেট বা সমাবেশের ক্ষেত্রে গ্রহণীয় নয়। একটি ক্রমের বিন্যাস হল: P r n = n ! ( n − r ) ! {\displaystyle P_{r}^{n}={\frac {n!}{(n-r)!}}} যেখানে: r প্রতিটি বিন্যাসের আকার অর্থাৎ মূ্ল উপাদানের সেট থেকে প্রতিবারে ঠিক কতটি উপাদান নিয়ে প্রতিটি বিন্যাস গঠিত হচ্ছে তার সংখ্যা n সেই সেটের আকার যা থেকে বিন্যাসের উপাদান গৃহীত হয় বা মূল উপাদানের সেটে বিদ্যমান মোট উপাদান সংখ্যা ! হল ফ্যাক্টরিয়াল অপারেটর। উদাহরণস্বরূপ আমাদের যদি একটি সেটে মোট ১০ টি ভিন্ন ভিন্ন উপাদান থাকে যেমন: {১, ২, ৩, ... ১০}, তবে পূর্ণসংখ্যাগুলো থেকে প্রতিবারে তিনটি সংখ্যা নিয়ে তৈরি বিন্যাসের (যেখানে কোনো উপাদানের পুনরাবৃত্তি হয়না) মোট সংখ্যা নির্ণয় করতে n =১০ ও r = ৩ নিয়ে এভাবে গণণা করতে হবে P(১০,৩) = ১০!/(১০−৩)! = (১×২×৩×৪×৫×৬×৭×৮×৯×১০)/(১×২×৩×৪×৫×৬×৭) = ৮×৯×১০ = ৭২০. এখানে মোট বিন্যাস সংখ্যা ৭২০ এর অর্থ হল ১০ টি উপাদান বিশিষ্ট মূল উপাদানের সেটটি থেকে (১, ২, ৩), (২, ১, ৩), (২, ৩, ১), (৫, ৩, ৪), (৩, ৫, ৪), (৩, ৪, ৫) ইত্যাদি -এরকম ভাবে (যেখানে গঠিত বিন্যাসগুলোর প্রতিটিতে অনন্য উপদান রয়েছে ৩ টি) গঠিত বিন্যাস গুলোর মোট সংখ্যা ৭২০ টি। যে সকল ক্ষেত্রে n = r সেখানে উপর্যুক্ত সূত্রটি হবে: P = n ! 0 ! = n ! {\displaystyle P={\frac {n!}{0!}}=n!} শূণ্যের ফ্যাক্টরিয়াল ০! এর ১ হবার কারণ, সেট তত্ত্ব অনুযায়ী একটি ফাঁকা সেটকে কেবল একটি ক্রমে বিন্যাস করা যাবে, তাই ০! = ১. যদি n = ০ হয় সেক্ষেত্রেও একটি অনন্য ক্রম পাওয়া যাবে. উল্লেখ্য যে, উপর্যুক্ত প্রক্রিয়া শুধুমাত্র সে সকল ক্ষেত্রে প্রযোজ্য হবে যে সকল ক্ষেত্রে মূল সেটটিতে বিদ্যমান উপাদানগুলোর প্রত্যেকে অনন্য বা একে অপর থেকে ভিন্ন। Webster (1969)
এসাম এল-হেদারি

এসাম কামাল তৌফিক এল-হেদারি (মিশরীয় আরবি: عصام الحضري; জন্ম: ১৫ জানুয়ারি ১৯৭৩) হলেন একজন মিশরীয় পেশাদার ফুটবলার, যিনি সৌদি পেশাদার লিগ ক্লাব আল-তায়ুন এবং মিশর জাতীয় দলের হয়ে একজন গোলরক্ষক হিসেবে খেলেন। ২০১২ সালের এপ্রিল মাসে, দিদিয়ের দ্রগবা চেলসি ফুটবল ক্লাব ম্যাগাজিনের সাথে এক সাক্ষাৎকারে বলেন যে, তার বিরুদ্ধে খেলা প্রতিপক্ষের মধ্যে এল-হেদারি ছিলেন "সেরা প্রতিপক্ষ"। তার ডাকনাম হচ্ছে "হাই ডাম", এবং তিনি আফ্রিকান ফুটবল ইতিহাসের অন্যতম সেরা খেলোয়াড় হিসেবে পরিগণিত হন। আল-আহলি মিশরীয় প্রিমিয়ার লিগ: ১৯৯৬–৯৭, ১৯৯৭–৯৮, ১৯৯৮–৯৯, ১৯৯৯–২০০০, ২০০৪–০৫, ২০০৫–০৬, ২০০৬–০৭, ২০০৭–০৮ মিশর কাপ: ২০০০–০১, ২০০২–০৩, ২০০৫–০৬, ২০০৬–০৭ মিশরীয় সুপার কাপ: ২০০৩, ২০০৫, ২০০৬, ২০০৭ ক্যাফ চ্যাম্পিয়ন্স লিগ: ২০০১, ২০০৫, ২০০৬, ২০০৮ ক্যাফ সুপার কাপ: ২০০২, ২০০৬, ২০০৭ আরব ক্লাব চ্যাম্পিয়ন্স কাপ: ১৯৯৬ আরব সুপার কাপ: ১৯৯৭, ১৯৯৮ সিয়ন সুইস কাপ: ২০০৮–০৯ আল-মেররেইখ সুদান প্রিমিয়ার লিগ: ২০১১ সুদান কাপ: ২০১২ আন্তর্জাতিক অল-আফ্রিকা গেমস: ১৯৯৫ আফ্রিকান কাপ অফ নেশন্স: ১৯৯৮, ২০০৬, ২০০৮, ২০১০ প্যান আরব গেমস: ২০০৭ আফ্রিকান কাপ অফ নেশন্স টুর্নামেন্টের সেরা দল: ২০০৬, ২০০৮, ২০১০ "أهالى كفر البطيخ بدمياط يدشنون مبادرة عصام الحضرى يرجع الأهلى" (Arabic ভাষায়)। ১০ ডিসেম্বর ২০১৯ তারিখে মূল থেকে আর্কাইভ করা। সংগ্রহের তারিখ ৯ অক্টোবর ২০১৭। উদ্ধৃতি শৈলী রক্ষণাবেক্ষণ: অচেনা ভাষা (link) "Drogba: "El- Hadary best opponent""। Chelsea Official Twitter Page। ৫ এপ্রিল ২০১২। সংগ্রহের তারিখ ২০ এপ্রিল ২০১২।  Essam el-Hadary, goalkeeper of the national team, is preparing for a new record to add to his records in football, that “the high dam” will be the biggest goalkeeper in the history of the World Cup. উদ্ধৃতি টেমপ্লেট ইংরেজি প্যারামিটার ব্যবহার করেছে (link) The 50 Greatest African Players of All Time উদ্ধৃতি টেমপ্লেট ইংরেজি প্যারামিটার ব্যবহার করেছে (link) দাপ্তরিক ওয়েবসাইট এসাম এল-হেদারি – ফিফা প্রতিযোগিতার রেকর্ড (ইংরেজি) ন্যাশনাল-ফুটবল-টিমস.কমে এসাম এল-হেদারি (ইংরেজি) ফুটবলডেটাবেস.ইইউ-এ এসাম এল-হেদারি "Image"। ১২ মে ২০১৩ তারিখে মূল থেকে আর্কাইভ করা। সংগ্রহের তারিখ ১৬ মে ২০১৮।
দার্দীয় ভাষাসমূহ

দার্দীয় ভাষাগুলি ইন্দো-ইরানীয় কতগুলি ভাষার একটি দল, যা পূর্ব আফগানিস্তান, উত্তর পাকিস্তান এবং বিতর্কিত জম্মু ও কাশ্মীর অঞ্চলে প্রচলিত। দার্দীয় ভাষাগুলিকে সাধারণত ইরানীয় ভাষাসমূহ কর্তৃক প্রবলভাবে প্রভাবিত ইন্দো-আর্য ভাষার একটি উপদল হিসেবে গণ্য করা হয়। কোন কোন ভাষাবিজ্ঞানী এই ভাষাগুলিকে ইন্দো-আর্য ও ইরানীয় --- এই দুই শাখা হতেই স্বতন্ত্র একটি শাখার ভাষা হিসেবে দাবী করেন, কিন্তু তাদের এই দাবী বিতর্কিত। আফগানিস্তানে প্রচলিত নুরিস্তানি ভাষাগুলিকেও কখনো কখনো দার্দীয় ভাষা বলে উল্লেখ করা হত, তবে বর্তমানে এগুলিকে দার্দীয় অপেক্ষা আলাদা একটি শাখা (ইন্দো-আর্য ভাষার একটি উপশাখা বা ইন্দো-ইরানীয় ভাষার স্বতন্ত্র শাখা) হিসেবে গণ্য করা হয়। কাশ্মিরি ভাষা বাদে সব দার্দীয় ভাষাই অত্যন্ত ক্ষুদ্র, সংখ্যালঘু সম্প্রদায়ে প্রচলিত ভাষা বলে এগুলি ঠিকমত এখনও গবেষণা সম্পন্ন হয়নি। বেশির ভাগ ক্ষেত্রেই এগুলি পাহাড়ি অঞ্চলে, কিংবা সশস্ত্র যুদ্ধ চলছে এমন অঞ্চলে প্রচলিত বলে এগুলি নিয়ে সরাসরি গবেষণাকাজ পালন করা দুরূহ। প্রায় সমস্ত দার্দীয় ভাষাই পার্শ্ববর্তী অ-দার্দীয় ভাষাগুলির দ্বারা ঐতিহাসিকভাবে প্রভাবিত হয়েছে, তাই এগুলি ঠিকমত শ্রেণীকরণ করাও কষ্টসাধ্য। দার্দীয় ভাষাগুলিকে মোটামুটি ছয় ভাগে ভাগ করা যায় : পাশাই, কুনার, চিত্রাল, কোহিস্তানি, শিনা এবং কাশ্মিরি। কাশ্মিরি ভাষায় প্রায় ৪০ লক্ষ লোক কথা বলেন। চিত্রাল দলের খোওয়ার ভাষায় প্রায় ৩ লক্ষ লোক কথা বলেন। দার্দীয় ভাষাগুলির মধ্যে কেবল কাশ্মিরি ভাষাটিরই একটি উন্নত সাহিত্য আছে যার সর্বপ্রাচীন প্রাপ্ত নিদর্শন ১৩শ শতকে রচিত হয়েছিল। পূর্বে কাশ্মিরি ভাষা শারদা লিপিতে লেখা হত, তবে বর্তমানে এটি ফার্সি-আরবি লিপির অনুকরণে নির্মিত নাস্তালিক লিপিতে রচিত হয়। শিনা ভাষাগুলি ও খোওয়ার ভাষার জন্যও ফার্সি-আরবি লিপির একটি রূপভেদ ব্যবহার করে একটি লিখন পদ্ধতি উদ্ভাবন করা হয়েছে। Bashir E (2003). ‘Dardic.’ In Cardona G&Jain D(eds.) The Indo-Aryan languages. London/New York: Routledge Taylor & Francis Group. pp. 818–894
শেরিফ একরামি

শেরিফ একরামি (আরবি: شريف إكرامي; জন্ম: ১০ জুলাই ১৯৮৩) হলেন একজন মিশরীয় পেশাদার ফুটবলার, যিনি আল আহলি এবং মিশর জাতীয় দলের হয়ে একজন গোলরক্ষক হিসেবে খেলেন। তিনি হচ্ছেন একরামি এল-শাহাতের পুত্র। তিনি পূর্বে ফেয়েনুর্ড, আঙ্কারাগুচু এবং এল গুনার হয়ে খেলেছেন। তিনি এল গুনার হয়ে খেলার সময় ২০০৯–১০ মৌসুমে দলটিকে উত্তীর্ণ হতে সাহায্য করেছেন। এছাড়াও তিনি আল আহলিকে ২টি আফ্রিকান চ্যাম্পিয়ন্স লিগ জয়লাভ করেন। ২০০১ সালে আর্জেন্টিনায় অনুষ্ঠিত ফিফা বিশ্ব যুব চ্যাম্পিয়নশিপে মিশরের হয়ে অংশ নেন। যেখানে তিনি ২টি বিশ্ব যুব কাপে অংশগ্রহণ করেন। এর মধ্যে একটি কাপে তার দল তৃতীয় স্থান অধিকার করতে সক্ষক হয়েছিল। এছাড়াও তিনি ২০০৩ সালে সংযুক্ত আরব আমিরাতে অনুষ্ঠিত ফিফা বিশ্ব যুব চ্যাম্পিয়নশিপে অংশগ্রহণ করেন। ২০০৯–২০১০ মৌসুমের জানুয়ারি মাসের স্থানান্তরে, তিনি আল আহলিতে যোগদান করেন। তিনি এই ক্লাবে একজন যুব খেলোয়াড় হিসেবে যোগদান করেছিলেন, যেখানে এর পূর্বে তার বাবা, একরামি এল-শাহাত খেলেছেন। তিনি তার বাবাকে অনুসরণ করে তার মতো একজন কিংবদন্তি হতে এই ক্লাবে যোগদান করেন। আল আহলির হয়ে বেশ কয়েকটি খারাপ ম্যাচের পর আহলির ভক্তরা তার এই দলে খেলার যোগ্যতা নিয়ে প্রশ্ন তোলে, কিন্তু তিনি তার খেলা দিয়ে তাদের সকলকে ভুল প্রমাণ করে দেন এবং প্রমাণ করেন যে তিনি মূল একাদশের গোলরক্ষক হওয়ার যোগ্য। আল আহলি মিশরীয় প্রিমিয়ার লিগ: ২০০৯–১০, ২০১০–১১, ২০১৩–১৪, ২০১৫–১৬, ২০১৬–১৭, ২০১৭–১৮ মিশর কাপ: ২০১৬–১৭ মিশরীয় সুপার কাপ: ২০১০, ২০১১, ২০১৪, ২০১৫, ২০১৭ ক্যাফ চ্যাম্পিয়ন্স লিগ: ২০১২, ২০১৩ ক্যাফ কনফেডারেশন কাপ: ২০১৪ ক্যাফ সুপার কাপ: ২০১৩, ২০১৪ http://www.cafonline.com/en-us/competitions/32ndeditionoftotalafricacupofnations/TeamDetails/playerdetails?CompetitionPlayerId=mpmXhRTXKguB6vozByy3OPTtPs%2bShKpVVuGuwNq38o3CukBhgOBtgJDSALLsHhsQ "Sherif Ekramy"। FIFA.com। ২২ অক্টোবর ২০০৮ তারিখে মূল থেকে আর্কাইভ করা। সংগ্রহের তারিখ ২০ সেপ্টেম্বর ২০০৮।  শেরিফ একরামি – ফিফা প্রতিযোগিতার রেকর্ড (ইংরেজি) ন্যাশনাল-ফুটবল-টিমস.কমে Sherif Ekramy (ইংরেজি)
মোহাম্মদ আওয়াদ

মোহাম্মদ আওয়াদ (আরবি: محمد عواد; জন্ম: ৬ জুলাই ১৯৯২) হলেন একজন মিশরীয় পেশাদার ফুটবলার, যিনি বর্তমানে ইসমাইলি এসসি এবং মিশর জাতীয় দলের হয়ে একজন গোলরক্ষক হিসেবে খেলেন। এক মৌসুম আল-মাস্রিতে ধারে খেলার পর, আওয়াদ পুনরায় ইসমাইলি এসসিতে যোগদান করেন। তিনি পুনরায় ইসমাইলি এসসিতে আসার পর, ২০১৫ সালের ২১শে অক্টোবর তারিখে, এল-এন্তাগ এল-হেরাবি এসসির বিরুদ্ধে প্রথম ম্যাচ খেলেন এবং তিনি উক্ত ম্যাচে ক্লিন শিট রাখতে সক্ষম হন। তিনি বর্তমানে ইসমাইলি এসসির হয়ে নিয়মিত খেলে থাকেন। ২০১৭ সালের ১৪ই নভেম্বর তারিখে, তৎকালীন মিশর জাতীয় দলের কোচ অ্যাক্তর কুপারের মাধ্যমে দলে ডাক পান। Mohamed Awad - Soccerway
ফাক ফর ফরেস্ট (চলচ্চিত্র)

ফাক ফর ফরেস্ট ২০১২ খ্রিষ্টাব্দে নির্মিত ও মাইকেল মার্কজ্যাক পরিচালিত একটি প্রামাণ্যচিত্র। চলচ্চিত্রটি ১৩ অক্টোবর ২০১২ খ্রিষ্টাব্দে পোল্যান্ডের ওয়ার'স চলচ্চিত্র উৎসব-এ প্রদর্শন করা হয় এবং সেখানে এটি শ্রেষ্ঠ প্রামাণ্যচিত্রের খেতাব জয় করে। ৮ মার্চ ২০১৩ খ্রিষ্টাব্দে এটি মার্কিন যুক্তরাষ্ট্রের সাউথ বায় সাউথওয়েস্ট চলচ্চিত্র উৎসবেও প্রদর্শন করা হয়। ২০১৩ খ্রিষ্টাব্দে চলচ্চিত্রটি শেফিল্ড ডক/ফেস্ট-এর অংশ হিসেবে শেফিল্ড গ্রীন অ্যাওয়ার্ডের জন্য মনোনীত হয়, এবং বিশেষ উল্লেখযোগ্যতা অর্জন করে। তথ্যচিত্রটি লিওনা জোহান্সসন ও টমি হোল ইলিন্সেসেন কর্তৃক নরওয়েতে ২০০৪ খ্রিষ্টাব্দে প্রতিষ্ঠিত একটি অলাভজনক বেসরকারি সংস্থা ফাক ফর ফরেস্ট, বা এফএফএফ-এর অনুসরণ করে নির্মিত, যা জনসাধারণের মধ্যে যৌন উপাদান তৈরি বা জনসমক্ষে যৌনসঙ্গমের মাধ্যমে বিশ্বের রেইনফরেস্ট উদ্ধারের জন্য অর্থ সংগ্রহ করে। পর্যালোচনা সংগ্রাহক তথ্যক্ষেত্র রটেন টম্যাটোতে, চলচ্চিত্রের ১৩টি পর্যালোচনা ভিত্তিক ৫৪% অনুমোদন রেটিং রয়েছে, গড় রেটিং ৬.১/১০। ২০১৩ খ্রিষ্টাব্দে FFF-এর তথ্যক্ষেত্রে মাইকেল মার্কজ্যাকের নিন্দা করা হয় কারণ তিনি নাকি "ব্রাজিলে "এনজিও সভা" প্রতিষ্ঠা সম্পর্কিত তথ্যের বিকৃতি ঘটিয়েছেন"। "Warsaw Film Festival"। Wff.pl। সংগ্রহের তারিখ ২০১৮-০৫-১৬।  Fuck for Forest (2012) - Release dates Sykes, Tom (২০১৩-০৩-১৩)। "Meet the Germans Having Sex to Save the World"। The Daily Beast। সংগ্রহের তারিখ ২০১৮-০৫-১৬।  "Sheffield Doc/Fest: The Sheffield Green Award"। ২০১৩-০৮-০৪ তারিখে মূল থেকে আর্কাইভ করা। সংগ্রহের তারিখ ২০১৮-০৫-১৬।  "Fuck for Forest (2014)"। Rotten Tomatoes। Fandango। সংগ্রহের তারিখ মার্চ ১৬, ২০১৮।  অজানা প্যারামিটার |1= উপেক্ষা করা হয়েছে (সাহায্য) "~ Fuck for forest"। ~ Fuck for forest। সংগ্রহের তারিখ ২০১৮-০৫-১৬।  ইন্টারনেট মুভি ডেটাবেজে ফাক ফর ফরেস্ট (ইংরেজি)
দিল (১৯৯০-এর চলচ্চিত্র)

দিল (হিন্দি: दिल, বাংলা: হৃদয়) হল ইন্দ্র কুমার পরিচালিত ১৯৯০ সালের ভারতীয় হিন্দি ভাষার প্রণয়ধর্মী নাট্য চলচ্চিত্র। ছবিটির চিত্রনাট্য রচনা করেছেন নৌশির খাতাউ ও কমলেশ পাণ্ডে এবং সুর করেছেন আনন্দ-মিলিন্দ। এতে শ্রেষ্ঠাংশে অভিনয় করেছেন আমির খান, মাধুরী দীক্ষিত, অনুপম খের ও সাঈদ জাফরী। চলচ্চিত্রটি ১৯৯০ সালের ২২ জুন ভারতে মুক্তি পায় এবং সুপার হিট হয়। মাধুরী দীক্ষিত এই চলচ্চিত্রে অভিনয়ের জন্য ফিল্মফেয়ার শ্রেষ্ঠ অভিনেত্রী পুরস্কার অর্জন করেন এবং ছবিটি আরও সাতটি বিভাগে ফিল্মফেয়ার পুরস্কারের মনোনয়ন লাভ করে। ছবিটি ১৯৯৩ সালে তেলুগু ভাষায় থলি মুড্ডু নামে পুনর্নির্মিত হয়, এতে শ্রেষ্ঠাংশে অভিনয় করেন দিব্যা ভারতী ও প্রশান্ত। ১৯৯৭ সালে ছবিটি আমার ঘর আমার বেহেশত নামে পুনর্নির্মিত হয়, সোহানুর রহমান সোহান পরিচালিত ছবিটিতে শ্রেষ্ঠাংশে অভিনয় করেন শাকিল খান ও সাদিকা পারভিন পপি। এছাড়া ছবিটি কন্নড় ভাষায় শিভারাঞ্জিনি নামে পুনর্নির্মিত হয়। আমির খান - রাজা প্রসাদ মাধুরী দীক্ষিত - মধু মেহরা অনুপম খের - হাজারী প্রসাদ, রাজার বাবা পদ্মারানী - সাবিত্রি প্রসাদ, রাজার মা সাঈদ জাফরী - জনাব মেহরা, মধুর বাবা শাম্মী - মধুর দাদী দিভেন বর্মা - পুলিশ ইন্সপেক্টার গালিব সত্যেন্দ্র কাপুর - গির্ধারি লাল রাজেশ পুরী - পণ্ডিত আদি ইরানি - শক্তি কিশোর ভানুশালী - দেব দীনেশ হিঙ্গু - পাণ্ডু, হাজারী প্রসাদের ভৃত্য চলচ্চিত্রের সঙ্গীত পরিচালনা করেছেন আনন্দ-মিলিন্দ এবং গানের কথা লিখেছেন সমীর। অলকা ইয়াগনিক পূর্বে একটি ভিন্ন কোম্পানির জন্য দুটি গান গেয়েছিলেন, ছবিতে গান দুটিতে কণ্ঠ দেন অনুরাধা পাড়োয়াল, কারণ তিনি তখন টি-সিরিজের একমাত্র নারী নেপথ্য সঙ্গীতশিল্পী ছিলেন। ফিল্মফেয়ার পুরস্কার বিজয়ী: শ্রেষ্ঠ অভিনেত্রী - মাধুরী দীক্ষিত মনোনীত: শ্রেষ্ঠ পরিচালক - ইন্দ্র কুমার মনোনীত: শ্রেষ্ঠ অভিনেতা - আমির খান মনোনীত: শ্রেষ্ঠ পার্শ্ব অভিনেতা - অনুপম খের মনোনীত: শ্রেষ্ঠ সঙ্গীত পরিচালক - আনন্দ-মিলিন্দ মনোনীত: শ্রেষ্ঠ গীতিকার - সমীর (গানঃ "মুঝে নিন্দ না আয়ে") মনোনীত: শ্রেষ্ঠ পুরুষ নেপথ্য কণ্ঠশিল্পী - সুরেশ ওয়াড়কর (গানঃ "ও প্রিয়া") মনোনীত: শ্রেষ্ঠ নারী নেপথ্য কণ্ঠশিল্পী - অনুরাধ পাড়োয়াল (গানঃ "মুঝে নিন্দ না আয়ে") "Box Office 1990"। বক্স অফিস ইন্ডিয়া (ইংরেজি ভাষায়)। ১৭ অক্টোবর ২০১৩ তারিখে মূল থেকে আর্কাইভ করা। সংগ্রহের তারিখ ১৬ মে ২০১৮।  "When Madhuri Dixit chased Aamir Khan with a hockey stick"। দ্য টাইমস অব ইন্ডিয়া (ইংরেজি ভাষায়)। ২৮ জানুয়ারি ২০১৭। সংগ্রহের তারিখ ১৬ মে ২০১৮।  "Happy Birthday Madhuri Dixit: Films That Defined the Career of Bollywood's Dhak-Dhak Girl"। নিউজ এইটিন (ইংরেজি ভাষায়)। ১৫ মে ২০১৭। সংগ্রহের তারিখ ১৬ মে ২০১৮।  "27 years of Dil: Check out lesser known facts about the Aamir Khan and Madhuri Dixit-starrer"। হিন্দুস্তান টাইমস (ইংরেজি ভাষায়)। ২২ জুন ২০১৭। সংগ্রহের তারিখ ১৬ মে ২০১৮।  ইন্টারনেট মুভি ডেটাবেজে দিল (ইংরেজি)
কাসিয়ো রামোস

কাসিয়ো রামোস (জন্ম: ৬ জুন ১৯৮৭), সাধারণভাবে কাসিয়ো নামে অধিক পরিচিত, হলেন একজন ব্রাজিলীয় পেশাদার ফুটবলার, যিনি ব্রাজিলীয় সিরি এ ক্লাব করিন্থিয়ান্স এবং ব্রাজিল জাতীয় দলের হয়ে একজন গোলরক্ষক হিসেবে খেলেন। কাসিয়ো ব্রাজিলীয় ক্লাব গ্রেমিওর একাডেমী পর্যায়ে হয়ে খেলার মাধ্যমে ফুটবল জগতে প্রবেশ করেন, এবং একাডেমীর হয়ে খেলার সময় তিনি ক্লাবের মূল একাদশে উন্নীত হয়েছিলেন। অতঃপর ২০০৭ সালে, তিনি ইউরোপীয় ক্লাব পিএসভি আইন্দোভেনে যোগদান করেন, যেখানে তিনি ২০০৭–০৮ মৌসুমে এরেডিভিসি ট্রফি এবং ২০০৮ সালে ইয়োহান ক্রুইফ শিল্ড ট্রফি জয়লাভ করেন। ২০১২ সালে, ব্রাজিলীয় ক্লাব করিন্থিয়ান্সে যোগদানের পূর্বে তিনি এক মৌসুমের জন্য স্পার্তা রোটারডামে ধারে খেলেছেন। করিন্থিয়ান্সে যোগদানের সময় থেকে, তিনি ক্লাবটির হয়ে সকল প্রতিযোগিতায় ৩০০-এর অধিক ম্যাচ খেলেছেন এবং ২টি ক্যাম্পিয়নাতো ব্রাসিলেইরা সিরি এ ট্রফি, ৩টি ক্যাম্পিয়নাতো পলিস্তা, ১টি কনমেবল লিবের্তাদোরেস ট্রফি, ১টি রিকোপা সুদামেরিকানা ট্রফি জয়লাভ করেন। তিনি তার দলকে ২০১২ ফিফা ক্লাব বিশ্বকাপের ফাইনালে চেলসি ফুটবল ক্লাবকে হারিয়ে ফিফা ক্লাব বিশ্বকাপ করতে সাহায্য করেন। তিনি উক্ত প্রতিযোগিতায় সেরা খেলোয়াড় হিসেবে "গোল্ডেন বল" জয়লাভ করেন এবং তিনি ফাইনালে সবচেয়ে মূল্যবান খেলোয়াড় নির্বাচিত হন পিএসভি এরেডিভিসি: ২০০৭–০৮ ইয়োহান ক্রুইফ শিল্ড: ২০০৮ করিন্থিয়ান্স ক্যাম্পিয়নাতো ব্রাসিলেইরা সিরি এ: ২০১৫, ২০১৭ ক্যাম্পিয়নাতো পলিস্তা: ২০১৩, ২০১৭, ২০১৮ কোপা লিবের্তাদোরেস: ২০১২ রিকোপা সুদামেরিকানা: ২০১৩ ফিফা ক্লাব বিশ্বকাপ: ২০১২ ফিফা ক্লাব বিশ্বকাপ গোল্ডেন বল: ২০১২ ক্যাম্পিয়নাতো ব্রাসিলেইরা সিরি এ বছরের সেরা দল: ২০১৫ http://www.whosdatedwho.com/sections/celebrities/height/77.25-inches_c "Vencedores do Prêmio Craque do Brasileirão 2015" (Portuguese ভাষায়)। Confederação Brasileira de Futebol। ৩০ নভেম্বর ২০১৫। সংগ্রহের তারিখ ৮ ডিসেম্বর ২০১৫। উদ্ধৃতি শৈলী রক্ষণাবেক্ষণ: অচেনা ভাষা (link) সাম্বাফুটে কাসিয়ো রামোস (ইংরেজি) দ্যফাইনালবল.কমে কাসিয়ো রামোস
বোহেমীয় অরণ্য

বোহেমীয় অরণ্য (ইংরেজি: Bohemian Forest) মধ্য ইউরোপের একটি অনুচ্চ পর্বতশ্রেণী। ভৌগলিকভাবে পর্বতগুলি চেক প্রজাতন্ত্রের দক্ষিণ বোহেমিয়া অঞ্চল থেকে অস্ট্রিয়া হয়ে জার্মানির বাভারিয়া পর্যন্ত বিস্তৃত। পর্বতগুলি চেক প্রজাতন্ত্র এবং জার্মানি ও অস্ট্রিয়ার মধ্যে একটি প্রাকৃতিক সীমান্ত সৃষ্টি করেছে। ঐতিহাসিক কারণে পর্বতগুলির বোহেমীয় ও জার্মান ঢালের নাম ভিন্ন। (চেক ভাষায় বোহেমীয় অংশটির নাম সুমাভা (Šumava আ-ধ্ব-ব: [ˈʃʊmava]) এবং জার্মান বাভারীয় অংশটির নাম Zadní Bavorský les। অন্যদিকে জার্মান ভাষায় বোহেমীয় অংশটির নাম ব্যোমারভাল্ড (Böhmerwald, আক্ষরিক অর্থে বোহেমীয় অরণ্য'), এবং বাভারীয় অংশের নাম বায়েরিশার ভাল্ড (Bayerischer Wald, অর্থাৎ বাভারীয় অরণ্য)। এই নিবন্ধে বোহেমীয় অরণ্য নিয়ে আলোচনা করা হয়েছে। বাভারীয় অরণ্যের জন্য দেখুন: বাভারীয় অরণ্য। বোহেমীয় অরণ্য মূলত গভীর অরণ্য আচ্ছাদিত একটি পর্বতশ্রেণী যার পর্বতগুলির গড় উচ্চতা ৮০০ থেকে ১৪০০ মিটার। এর সর্বোচ্চ শৃঙ্গটির নাম গ্রোসার আর্বার (Großer Arber)। ১৪৫৬ মিটার উঁচু এই পর্বতটি বাভারীয় পার্শ্বে অবস্থিত। বোহেমীয় অংশের সর্বোচ্চ পর্বতটি হল প্লেচি (১৩৭৮ মিটার)। এটি ইউরোপের সবচেয়ে প্রাচীন পর্বতশ্রেণীগুলির একটি। সময়ের সাথে সাথে পর্বতগুলি ক্ষয়ে গিয়ে বর্তমানের প্রায় মসৃণ গোলাকার রূপ পেয়েছে। এখানকার সুউচ্চ মালভূমির অত্যন্ত শীতল জলবায়ু আবাস-অনুকূল নয়। এ অঞ্চলে প্রচুর পিট-কয়লা সমৃদ্ধ জলাভূমি আছে।
বেটা (চলচ্চিত্র)

বেটা (হিন্দি: बेटा, অনুবাদ 'পুত্র') হল ইন্দ্র কুমার পরিচালিত ১৯৯২ সালের ভারতীয় হিন্দি ভাষার প্রণয়ধর্মী নাট্য চলচ্চিত্র। ছবিটির চিত্রনাট্য রচনা করেছেন নৌশির খাতাউ ও কমলেশ পাণ্ডে। ছবিতে শ্রেষ্ঠাংশে অভিনয় করেছেন অনিল কাপুর, মাধুরী দীক্ষিত ও অরুণা ইরানী। ছবিটি ১৯৯২ সালের ৩ এপ্রিল ভারতে মুক্তি পায় এবং সে বছরের সর্বোচ্চ আয়কারী চলচ্চিত্রের তালিকায় শীর্ষে অবস্থান করে। ছবিটি শ্রেষ্ঠ অভিনেতা ও অভিনেত্রীসহ পাঁচটি বিভাগে ফিল্মফেয়ার পুরস্কার অর্জন করে। অনিল কাপুর - রাজু মাস্টার বান্টি - রাজু (কিশোর বয়সে) মাধুরী দীক্ষিত - সরস্বতী অরুণা ইরানী - লক্ষ্মী লক্ষ্মীকান্ত বের্দে - পাণ্ডু অনুপম খের - তোলারাম প্রিয়া অরুণ - চম্পা কুনিকা সদানন্দ - কুনিকা আদি ইরানি - রমেশ ভারতী আচরেকর - ময়নাবতী ব্রিজ গোপাল - বাইরন সিং রানা চলচ্চিত্রের সঙ্গীত পরিচালনা করেছেন আনন্দ-মিলিন্দ। দিলীপ সেন-সমীর সেন, অমর-উৎপল ও নরেশ শর্মার সুরকৃত কয়েকটি গান মূল অ্যালবামে যুক্ত ছিল কিন্তু চলচ্চিত্রের পর্দায় তাঁদের নাম আসেনি। চলচ্চিত্রের অ্যালবামটি প্রকাশ করে টি-সিরিজ। এটি সে বছরের দ্বিতীয় সর্বাধিক বিক্রিত অ্যালবাম ছিল। ফিল্মফেয়ার পুরস্কার বিজয়ী: শ্রেষ্ঠ অভিনেতা - অনিল কাপুর বিজয়ী: শ্রেষ্ঠ অভিনেত্রী - মাধুরী দীক্ষিত বিজয়ী: শ্রেষ্ঠ পার্শ্ব অভিনেত্রী - অরুণা ইরানী বিজয়ী: শ্রেষ্ঠ নারী নেপথ্য কণ্ঠশিল্পী - অনুরাধা পাড়োয়াল বিজয়ী: শ্রেষ্ঠ নৃত্য পরিচালক - সরোজ খান মনোনীত: শ্রেষ্ঠ চলচ্চিত্র - বেটা (ইন্দ্র কুমার ও অশোক থাকেরিয়া) মনোনীত: শ্রেষ্ঠ পরিচালক - ইন্দ্র কুমার মনোনীত: শ্রেষ্ঠ কৌতুকাভিনয়শিল্পী - লক্ষ্মীকান্ত বের্দে মনোনীত: শ্রেষ্ঠ সঙ্গীত পরিচালক - আনন্দ-মিলিন্দ "Box Office 1992"। বক্স অফিস ইন্ডিয়া (ইংরেজি ভাষায়)। ১৮ সেপ্টেম্বর ২০১০ তারিখে মূল থেকে আর্কাইভ করা। সংগ্রহের তারিখ ১৬ মে ২০১৮।  "Filmfare winners of the year 1993"। ফিল্মফেয়ার (ইংরেজি ভাষায়)। সংগ্রহের তারিখ ১৬ মে ২০১৮।  "Beta second most sold music album of 1992"। ১৪ জুন ২০১২ তারিখে মূল থেকে আর্কাইভ করা। সংগ্রহের তারিখ ১৬ মে ২০১৮।  ইন্টারনেট মুভি ডেটাবেজে বেটা (ইংরেজি)
কামি রিটা শেরপা

কামী রিটা শেরপা পর্বাতোরোহন সংস্থা আল্পাইন আসেন্টে,  শেরপাদের একজন নেপালি গাইড । ২০১৭ সালে তিনি মাউন্ট এভারেস্টে তার ২১তম চড়াই চড়ে সমগ্র পৃথিবীর মাত্র তিনজন মানুষের একজন হন যারা এভারেস্ট অধিকতম বার বিজয় করেছেন। ২০১৭ সালে ২১তম এভারেস্ট বিজয়ের সময় কামীর বয়স ছিল ৪৭। সেইসময় আপা শেরপা ও ফুরবা তাসি শেরপার পরে কামী ছিলেন তৃতীয় ব্যক্তি যারা এভারেস্টের শীর্ষে ২১ বার চড়েছেন। মে ২০১৮ সালে, কামী শেরপা হলেন বিশ্বের প্রথম ব্যক্তি যিনি ২২ বার মাউন্ট এভারেস্ট আরোহণ করেছেন। সর্বশেষ ২৩ মে, ২০২৩ সালে তিনি ২৮ বারের মতো এভারেস্ট জয় করেন। তিনি মাউন্ট এভারেস্ট অধিকতমবার আরোহণের  বিশ্ব রেকর্ড অধিকারী হলেন। এডভেঞ্চার কন্সাল্ট্যান্টে কর্মরত অন্য আর একজন কামী রিটা শেরপা আছেন, ২০১৭ সালে যিনি ১৬বার এভারেস্ট জয় করেছেন। কতসংখ্যকবার  মাউন্ট এভারেস্ট জয় করেছেন সেই অনুযায়ী বিজয়ীদের তালিকা বিংশ-শতাব্দীর  মাউন্ট এভারেস্ট বিজয়ীদের তালিকা লাকপা শেরপা ফুরবা  তাশি শেরপা "Mount Everest"। ৬ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৬ মে ২০১৮।  "Kami Rita Sherpa scales Mt Everest 21 times"। thehimalayantimes.com। সংগ্রহের তারিখ ২০১৭-০৫-২৭।  PTI। "Nepalese Sherpa scales Everest for record 21 times"। The Hindu (ইংরেজি ভাষায়)। সংগ্রহের তারিখ ২০১৭-০৫-২৭।  "Nepalese Kami Rita Sherpa scales Mount Everest for record 21 times"। The Financial Express (ইংরেজি ভাষায়)। ২০১৭-০৫-২৭। সংগ্রহের তারিখ ২০১৭-০৫-২৭।  "সংরক্ষণাগারভুক্ত অনুলিপি"। ৩ জুলাই ২০১৮ তারিখে মূল থেকে আর্কাইভ করা। সংগ্রহের তারিখ ১৬ মে ২০১৮।  "Nepalese Sherpa scales Everest for record 21 times"। ৩ জুলাই ২০১৮ তারিখে মূল থেকে আর্কাইভ করা। সংগ্রহের তারিখ ১৬ মে ২০১৮।  "Kami Rita Sherpa scales Mt Everest for record 22 times"। The Himalayan Times। সংগ্রহের তারিখ ১৬ মে ২০১৮।  "Sherpa eyes record-breaking 22nd Everest climb"। Gulf Times। সংগ্রহের তারিখ ১৬ মে ২০১৮।  "সংরক্ষণাগারভুক্ত অনুলিপি"। ২ ডিসেম্বর ২০১৬ তারিখে মূল থেকে আর্কাইভ করা। সংগ্রহের তারিখ ১৬ মে ২০১৮।
ব্রিথনীয় ভাষাসমূহ

ব্রিথনীয় ভাষাসমূহ ([Brythonic languages ব্রিথনিক/ব্রাইথনিক ল্যাংগুয়েজেস বা Brittonic languages ব্রিটনিক ল্যাংগুয়েজেস] ত্রুটি: {{Lang-xx}}: text has italic markup (সাহায্য)) দ্বৈপ কেল্টীয় ভাষাসমূহের দুইটি শাখার একটি। গইডেলীয় ভাষাসমূহ অন্য শাখাটি গঠন করেছে। ব্রিথনীয় (Brythonic) নামটি ওয়েল্‌শ ভাষার শব্দ Brython থেকে এসেছে, যার অর্থ ব্রাইটন, অর্থাৎ ব্রিটিশ দ্বীপপুঞ্জের আদিবাসী কেল্টীয় একটি গোত্রের ব্যক্তি, যে অ্যাংলো-স্যাক্সন হানাদার জার্মান জাতির লোক এবং কেল্টীয় অন্য একটি জাতি গলদের চেয়ে আলাদা। ব্রিথনীয় ভাষাগুলির মধ্যে বর্তমানে মাত্র দুইটি এখনও টিকে আছে। এগুলি হল ওয়েল্‌শ ভাষা ও ব্রেটন ভাষা। ১৮শ শতকের শেষ দিকে আরেকটি বড় ভাষা কর্নিশ ভাষা বিলুপ্ত হয়ে যায়, তবে ২০শ শতকে এটিকে আবার পুনরুজ্জীবিত করার চেষ্টা করা হয়।